《和刘梦得岁夜怀友》
唐代·卢真

文翰走天下，琴尊卧洛阳。贞元朝士尽，新岁一悲凉。

名早缘才大，官迟为寿长。时来知病已，莫叹步趋妨。

作者简介：（764—845后）幽州范阳人，字子蒙，排行十九。宪宗元和九年，以大理评事为剑南西川节度从事。累官侍御史。晚年退居洛阳，与白居易、刘禹锡为诗友。武宗会昌五年，与白居易、吉皎等结为九老会。